**Zmluva o spolupráci č. K1/2025**

uzatvorená podľa § 269 ods. 2 Obch. zákonníka v platnom znení

(ďalej aj len ako ,,**Zmluva**“)

Zmluvné strany:

Názov: **Slovenský rybársky zväz**

Sídlo: Andreja Kmeťa 314/20, 010 55 Žilina

IČO: 00 178 209

DIČ: 2020442985

IČ DPH: SK2020442985

Zapísaný: občianske združenie registrované v registri mimovládnych neziskových organizácií vedenom Ministerstvom vnútra SR pod reg. č. VVS/1-909/90-60

Jej menom: Ing. Bohuš Cintula, tajomník

(ďalej ako „**Slovenský rybársky zväz**“)

a

Názov: **................................**

Sídlo: ...................................

IČO: ...........................

DIČ: ...........................

IBAN: .....................................

Jej menom: .........................................

Email: ...........................................

tel. kontakt: .....................................

(ďalej ako ,,**Užívateľ poľovného revíru**“)

(Užívateľ poľovného revíru a Slovenský rybársky zväz ďalej spolu aj len ako ,,**Zmluvné strany**“)

Zmluvné strany uzatvárajú v zmysle § 269 ods. 2 a nasledujúcich ustanovení Obchodného zákonníka č. 513/91 Zb. v znení neskorších predpisov nasledovnú Zmluvu o spolupráci.

**Preambula**

Ministerstvo Životného prostredia Slovenskej republiky, odbor ochrany prírody a štátnej správy ochrany prírody a krajiny ako príslušný orgán štátnej správy podľa § 2 ods. 1 písm. c) zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, § 65 ods. 1 písm. h) a § 83 ods. 1 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“), na základe žiadosti Slovenskej poľovníckej komory, Štefánikova 10, 811 05 Bratislava , IČO: 42175682 (ďalej len ,,**žiadateľ**“), doručenej dňa 02.01.2025, v súlade s § 40 ods. 2 a 3 písm. a) a b) zákona č. 543/2002 Z. z. a § 46 zákona č. 71/1967 Zb. o správnom konaní (správny poriadok) v znení neskorších predpisov žiadateľovi povolilo výnimku zo zakázaných činností podľa § 35 ods. 1 písm. b) a c) zákona č. 543/2002 Z. z. úmyselne usmrcovať a úmyselne rušiť jedincov chráneného druhu živočícha kormorána veľkého (*Phalacrocorax carbo*) v jeho prirodzenom areáli na území Slovenskej republiky, okrem lokalít uvedených v prílohe Rozhodnutia, a zároveň povolilo výnimku zo zakázanej činnosti podľa § 35 ods. 1 písm. e) zákona č. 543/2002 Z. z. prepravovať a držať jedince chráneného druhu živočícha kormorána veľkého (*Phalacrocorax carbo*) usmrtené v súlade s vyššie uvedeným bodom tohto Rozhodnutia, a zároveň vydalo súhlas podľa § 15 ods. 2 písm. d) zákona č. 543/2002 Z. z. na usmrtenie a lov živočícha kormorána veľkého (*Phalacrocorax carbo*) v mokradiach, a to v chránenom areáli Rieka Orava, ako aj vo všetkých chránených územiach patriacich do územnej pôsobnosti správ národných parkov, kde platí 4. stupeň ochrany. Uvedené rozhodnutie bolo vydané dňa 14.07.2025, pod číslom: 9890/2025-6.1, číslo záznamu: 38570/2025, pričom právoplatnosť nadobudlo dňa 31.07.2025 (ďalej aj len ako ,,**Rozhodnutie**“). Rozhodnutie spolu s doložkou právoplatnosti a Prílohou č. 1 je dostupné na [www.srzrada.sk](http://www.srzrada.sk).

Slovenský rybársky zväz ako strana, ktorá má záujem na efektívnom výkone v Rozhodnutím povolených výnimkách a vydaných súhlasoch s úmyselným usmrcovaním, úmyselným rušením a prepravou a držaním jedincov rybožravého predátora - kormorána veľkého (*Phalacrocorax carbo*), prejavila záujem na vytvorenie motivácie osôb ktoré môžu realizovať vyššie uvedenú činnosť a teda osôb, ktoré sú členmi žiadateľa – Slovenskej poľovníckej komory ako aj iným osobám na základe dohody uzatvorenej v súlade s § 56 ods. 6 zákona č. 274/2009 Z. z. o poľovníctve v znení neskorších predpisov v zmysle nasledovných ustanovení Zmluvy. Uvedené fyzické osoby sú organizované ako členovia Užívateľa poľovného revíru. V zmysle predchádzajúcich rokovaní sa preto Zmluvné strany dohodli na vzájomnej spolupráci z zmysle nižšie uvedených ustanovení tejto Zmluvy.

**Článok 1.**

**Predmet Zmluvy**

1. Touto Zmluvou Zmluvné strany deklarujú svoj vzájomný úmysel nastavenia spolupráce, pričom si upravujú podmienky tejto spolupráce pre projekt: ***Uplatnenie príspevku pri realizovaní výnimky na rušenie a usmrcovanie kormorána veľkého (lat. Phalacrocorax carbo) za obdobie 01.09.2025 – 30.04.2035****.*
2. Užívateľ poľovného revíru a jeho členovia deklarujú, že sa oboznámili s Rozhodnutím.
3. Užívateľ poľovného revíru a jeho členovia sa pre účely tejto Zmluvy zaväzujú vykonávať v rámci svojho poľovného revíru lov a usmrtenie živočícha kormorána veľkého (*Phalacrocorax carbo*) v súlade s Rozhodnutím ako aj sa zaväzujú postupovať podľa ustanovení Zmluvy pre uplatnenie si peňažného príspevku podľa nasledujúceho bodu.
4. Slovenský rybársky zväz sa zaväzuje podporiť Užívateľa poľovného revíru tzv. ,,zástrelným“ – **peňažným príspevkom vo výške 25,- Eur za každého preukázateľne uloveného jedinca živočícha kormorána veľkého** (*Phalacrocorax carbo*). Preukázateľne uloveným jedincom živočícha kormorána veľkého (*Phalacrocorax carbo*) je taký jedinec, za ktorého predloží Užívateľ poľovného revíru vrchnú časť zobáku kormorána veľkého organizačnej zložke Slovenského rybárskeho zväzu nachádzajúcej sa v rámci územnej pôsobnosti poľovného revíru (ďalej aj len ako ,,**OZ SRZ**“). Kontakty na príslušné OZ SRZ sú dostupné na: <https://www.srzrada.sk/aktuality/adresar-zo-srz/>.
5. Užívateľ poľovného revíru odovzdáva príslušnému OZ SRZ horné časti zobákov kormorána veľkého vysušené, zabalené najviac po 5 kusov v rýchlo uzatvárateľných plastových vreckách, alebo v zatavených plastových vreckách, pričom predloží spolu s nimi aj 3x vytlačený formulár pre Uplatnenie príspevku pri realizovaní výnimky na rušenie a usmrcovanie kormorána veľkého (lat. Phalacrocorax carbo) za obdobie 01.09.2025 – 30.04.2035, dostupný na [www.srzrada.sk](http://www.srzrada.sk) (ďalej aj len ako ,,**formulár**“). OZ SRZ potvrdí na formulári Užívateľovi poľovného revíru prevzatie horných častí zobákov s uvedením dátumu a počtu prevzatých horných častí zobákov, jeden exemplár formuláru odovzdá OZ SRZ Užívateľovi poľovného revíru, jeden exemplár formuláru si ponechá v evidencií OZ SRZ a jeden exemplár formuláru spolu s hornými časťami zobákov kormorána veľkého odošle OZ SRZ na adresu Slovenského rybárskeho zväzu, pričom toto odosielanie bude prebiehať v poslednom týždni mesiaca, v ktorom k odovzdaniu horných častí zobáka došlo. Užívateľ poľovného revíru zároveň zašle scan potvrdeného formuláru od OZ SRZ emailom na kormoran@srzrada.sk. Slovenský rybársky zväz po spracovaní formuláru a obdržaní horných častí zobákov odošle na bankový účet Užívateľa poľovného revíru peňažný príspevok za všetky preukázateľne ulovené jedince živočícha kormorána veľkého do 4 týždňov od obdržania horných častí zobákov živočícha kormorána veľkého.

**Článok 2.**

**Doba trvania Zmluvy**

1. Táto Zmluva sa uzatvára na dobu určitú a to do 30.04.2026.
2. Zmluvu je možné predčasne ukončiť dohodou Zmluvných strán.

**Článok 3.**

**Záverečné ustanovenia**

1. Táto Zmluva nadobúda platnosť a účinnosť dňom jej podpísania oboma Zmluvnými stranami.
2. Zmluvné strany výslovne súhlasia so zverejnením tejto Zmluvy na webe Slovenského rybárskeho zväzu.
3. Vo veciach neupravených Zmluvou sa zmluvný vzťah spravuje Obchodným zákonníkom a príslušnými ustanoveniami všeobecne záväzných právnych predpisov.
4. Zmeny a doplnky tejto Zmluvy si vyžadujú písomnú a číslovanú formu podpísanú oboma Zmluvnými stranami. K prípadnému návrhu zmien, resp. doplnkov k tejto Zmluve sa druhá strana zaväzuje vyjadriť najneskôr do 10 kalendárnych dní odo dňa doručenia návrhu zmeny, resp. doplnku druhou Zmluvnou stranou.
5. Táto Zmluva bola vyhotovená v dvoch vyhotoveniach. Každá zo Zmluvných strán obdrží jedno vyhotovenie.
6. Zmluvné strany si Zmluvu prečítali, s jej obsahom súhlasia a prehlasujú, že zodpovedá ich slobodnej vôli a nebola dojednaná v tiesni ani za inak jednostranne nevýhodných podmienok. Na dôkaz toho pripájajú Zmluvné strany svoje podpisy.

V Žiline, dňa ....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Slovenský rybársky zväz ..........................**

Ing. Bohuš Cintula, tajomník ......................................................